Folketing
2012-03-21

Det er altid vigtigt at have fokus på pengene, men det, der er det vigtigste for mig, er sådan set, at vi, hvis vi bruger de metoder, der virker, har en større chance for at hjælpe nogle børn, som ellers ville havne i et rigtig elendigt liv. Den forpligtigelse synes jeg at vi skal løfte i fællesskab, når nu vi har viden, og når nu vi kan sige, at hvis man anvender de metoder, er der større sandsynlighed for, at børnene bliver hjulpet.